ming030890/wiki-yue-high-quality huggingface dataset:
何國威

何國威（英文：Thomas Ho，1968年—2018年8月26號），花名馬屎，係香港插畫師。
2018年8月26號朝早，何國威喺屋企過身，終年50歲。
冷風機

冷風機係介乎電風扇同冷氣機之間嘅電器，一般都係透過水帶走熱量令吹出嚟嘅風涼少少，但始終唔及用雪種嘅冷氣機凍。
冼國林

冼國林（Checkley Sin Kwok-lam）係香港電影製作人，以電影《葉問前傳》出品人身份得到好多港人關注，有時亦做下財經及時事評論員。不過，佢本人同旗下公司曾經涉及過唔同嘅爭議，亦曾經被揭發有利於自身政治立場嘅散播虛假資訊，以及被指阻止他人散播關於佢嘅負面資訊。

背景
佢早年喺西營盤一個小販家庭長大，父親退休後60幾歲、母親40幾歲先生佢出嚟。
冼國林係葉問個仔葉準嘅徒弟、劉家良嘅徒弟，曾經學習太極、洪拳、詠春等。佢早年做過銀行業，其後，冼國林以電影《葉問前傳》嘅出品人身份得到香港人關注。另外，佢係亞洲電視前助理副總裁冼偉智嘅堂兄，王祖藍嘅舅父。
2018年佢喺南韓濟州參加朱李月華嘅生日會期間，左眼俾細菌感染要切除。

政治立場
冼國林過往曾經表示自己支持港英政府法制，但之後立場轉變做係親中陣營人士，有參與支持香港國家安全法嘅聯署，反對法輪功，又曾經喺財華社集團旗下現代電視批評泛民主派，指責佢哋喺政府對選舉參選人嘅政治審查問題上係偽君子。

捐助佔中期間7名毒打曾健超嘅警察
喺雨傘運動期間，7名警員毒打前公民黨成員曾健超被判罪成，包括冼國林在內嘅多名演藝界人士都有份捐錢畀嗰7名警察。

散播監管記者制度假資訊
冼國林YouTube頻道「冼師傅講場」曾經畀傳真社批評放流料。其中冼國林曾經上載影片「假記者充斥，如何杜絕」。冼聲稱世界各地都有監管記者嘅制度，建議增加監管香港記者。但傳真社發現冼國林描述各國制度都有唔少講錯。例如英國嘅UK Press Card Authority並非如佢所講由政府出錢成立、美國紐約市NYPD記者證嘅申請要求同埋審查標準都同佢講嘅有分別，而且美國有幾種形式嘅記者證明，並唔係所有記者證都係由警方發出。冼話任何人畀五十蚊就可以得到記協記者證，但記協網頁已表明只有以新聞工作為主要收入嘅「正式會員」先可以申請記者證。冼又話成立網媒只需1人進行商業登記、只要有1個全職同埋1個兼職員工就能採訪政府記者會等，講法完全唔符合事實。

散播香港電台年薪假資訊
事實查核實驗室喺2020年10月發佈就「港台6成員工年薪逾80萬」嘅事實查核報道，提到有關說法分別來自《堅料網》署名潘翠華嘅報導，以及冼國林喺網上發表嘅影片。其中冼國林聲稱引用嘅審計署報告，並無提及相關薪酬數據。Factcheck Lab 翻查並整理香港電台嘅開支預算同埋薪酬統計數據，亦推算發現「港台6成員工年薪逾80萬」嘅說法無可能成立，冼國林聲稱引用審計署報告亦同事實不符。

散播關於《公民權利和政治權利國際公約》假資訊
佢曾經喺2021年8月就香港政府宣布將修訂《電影檢查條例》表達支持，批評田啟文等電影人話影響業界發展嘅言論係廢話，又聲稱聯合國《公民權利和政治權利國際公約》第21條入面指指任何自由都唔可以危害國家安全同埋社會穩定。但原文其實係指和平集會嘅權利。

錯誤批評法官對「藏有攻擊性武器」定義
冼國林曾經發佈短片提及一宗「藏有攻擊性武器」案件，批評法官曲解條文中「藏有」一詞嘅意思，改為「展示」攻擊性武器至可以定罪，而屈穎妍同葛珮帆都有類似嘅觀點。但事實查核實驗室就查證冼國林有可能將唔同案件溝埋嚟講，而且比較咗《公安條例》下「攻擊性武器」嘅定義同埋香港法院過往嘅裁決，法庭需要證明被告有意圖用呢啲工具傷人先告得入，從而證實冼國林發佈誤導內容，而且對法律理解錯誤。

參選特首
冼國林喺2022年1月19號宣布參選跟住進行嘅行政長官選舉。佢話香港已經五勞七傷，經過20多年內耗，要刮骨療傷，配合中央政策。佢喺宣布參選後接受訪問，表明同意北京未經諮詢或香港人同意，強行以「完善選舉制度」為名實施嘅新選制，又形容自己唔係老千，唔係梁振英打手，話自己唔支持佢再參選。佢得到一啲激進建制派，例如何君堯、楊官華嘅支持，不過多名親中陣營都睇淡冼國林嘅入閘機會，表示甚至連佢本人都唔太認識，認為佢係攪局狙擊林鄭月娥為主。
佢最終都未有參選，反而力撐超哥參選。

名下公司爭議
冼國林旗下嘅國藝娛樂文化同第一信用控股，都曾經捲入一啲上市公司爭議，2017年被有「股壇長毛」之稱嘅David Webb列入一張「50隻不能持有的港股」嘅名單，同埋俾廉政公署要求調查。

被指使用財技欺詐散戶購買債劵套現
冼國林曾經被指以欺詐同埋誇大公司資產嘅手段，呃人購買公司債劵，並且喺受害人上當之後，將債券大幅貶值吸金十數億然後失蹤，又試過訛稱公司一個租用嘅片場係公司資產。受害者以大字報方式喺街頭張貼，形容冼國林係大老千，叫佢唔好再做縮頭烏龜，回水自首。去到佢參選之後接受香港01訪問，佢就話自己日日都喺公司。

控告老婆要求攞返資產
2021年7月，冼國林入稟法院告佢老婆羅寶兒，之前佢要求終止羅寶兒資產受託人嘅身分，但羅寶兒無將有關受託資產歸還，而呢啲資產涉及價值合共近1.4億元。

涉嫌喺中文維基百科洗白
喺2021年10月，學術期刊Journal of Computer Information System出版咗一篇討論管理用戶喺開放內容眾包平台（Open Content Crowdsourcing Platform）行為嘅文章，當中就提到一啲可能同冼國林有關嘅用戶，喺中文維基百科多次刪除對冼國林不利嘅內容。呢啲用戶嘅戶口名亦正係國藝娛樂嘅英文縮寫，而且亦無修改其他文章嘅紀錄。呢篇文章以whitewashing（洗白）形容呢啲行為，提到呢啲編輯已經反轉咗，又話咁樣洗白唔係恰當嘅做法。
冼子筠

冼子筠（Jessica Sin，11月3號—）係香港女藝人，2021年第31期無綫電視藝員訓練班學員，畢業後加入無綫電視。

生平
冼子筠於11月3號喺香港出世。
冼星海

冼星海（1905年6月13號—1945年10月30號）係中國近代作曲家、鋼琴家，1939年作嘅《黃河大合唱》算係最廣為人知嘅作品。
冼村

冼村（粵拼：sin2 cyun1）係中國廣東省廣州市天河區嘅一條村，係珠江新城側近。村大姓係冼、盧、梁。

名
喺宋朝時，呢度重係兩個海拔7米倒，重黐埋一齊嘅山仔。啲人就話佢係「菖蒲二墩」（而家係接雲大街同西華坊）。東南邊有條河流佢珠江度（後嚟係改名嗌「東邊涌」，不過喺1976年就冇咗）。嗰時，陳氏祖先陳公就先揀菖墩（而家係接雲大街）入面有山有水嗰度嚟起屋開村。之後就發展到幾十戶，重向官府申請加入圖甲（而家講係戶籍管理），改名嗌「永泰鄉陳公村」。但陳姓人口到咗清朝時都冇咩發展噉，後嚟風水先生就話咗下，將個村搬去石牌墩度。根據《石牌村志》話，新慶村陳姓之前係住喺而家增城區嘅新塘沙村入面。喺明朝嗰陣，陳嘉猷就喺陳坊（而家係天河東路嘅廣州市摩托車俱樂部嗰邊）度搬咗過嚟，就冇話喺冼村度搬過嚟。
宋朝之後，陳公遷入冼村之後，羅氏祖先羅達合住喺冼村。但羅姓人口好似冇乜人噉。到咗2007年，冼村入面凈係得卅幾人姓羅嘅。之前重住過古姓同邱姓嘅人，但係姓古嘅到咗中華人民共和國成立咗無耐就得返一家到就冇後人喇。而邱姓喺中華人民共和國成立之前就冇嗮後人喇。
去到明朝中葉，冼村經已係陳、羅、古、邱、冼、盧、梁等姓聚居嘅大村，姓冼人最多，而姓陳搬走嗮，所以就將「陳公村」改名叫「冼村」。喺文化大革命改名嗌「紅旗大隊」，但係「冼村」嘅名重一直用到而家。

宗族
冼帛宗
喺南宋末（1265—1278），喺南雄牛田坊嘅珠璣里嚟嘅冼帛宗，一家大細搬去番禺縣開晾傘（而家柯木塱）住。馮氏生二世祖冼肇真，冼肇真四隻仔：夢風、夢雲、夢雷同夢雨。而冼夢風就搬到茭塘司（而家係番禺區同海珠區嗰邊）嘅大山村；夢雷同夢雨就唔知去咗邊。夢雲娶潘氏，生冼露，冼露娶關氏，生五世祖冼清。而五世祖之後幾傳嘅山墳都葬嗮喺筲箕窩度。喺20世紀50—60年代，嗰度重有個村嘅廢墟響度，而個村入面有個嗌「冼塘」嘅大池塘喺度。
到咗元末明初，五世祖處士冼清就離開咗柯木塱，到咗林和村嘅東南邊——瘦狗嶺，之後搬到冼村嗰邊。聽話呢度成日養鴨，後嚟冼清嫁咗畀獵德鄉嘅其中一位姓劉嘅女仔之後，就搬咗去獵德嘅北邊，重買咗25畝田返嚟。聽話冼清個樣都幾靚仔又巴閉下。根據冼清嘅族譜記低咗，到十四世嘅人就好多後代嘅孫出嚟。到2007年為止，呢度已經傳到1000幾個第26代後代嘅人。而帛宗冼氏，就喺而家嘅冼村北邊——冼公祠入面。
冼羅山
盧氏
梁氏
冼健航

冼健航，香港親中派政治人，香港再出發大聯盟發起人之一。
光槍射擊遊戲

光槍射擊遊戲（英文：light gun shooter）係射擊遊戲一種，特徵係俾玩家用一個設計到好似一把槍噉形嘅遊戲控制器嚟玩。
光氣

光氣，學名碳酰氯（英文：phosgene；化學式：COCl2），係種無色有毒氣體，曾經畀人用嚟做化學武器，由氯仿被光分解形成。
光永祐也

光永祐也（1995年11月29號—）係日本足球員，司職後衞，效力熊本羅亞素。
光波爐

光波爐係電焗爐嘅變種，用到石英燈釋放嘅遠紅外線光波去加熱，將嘢食焗熟。
光槍

光槍（light gun）指一碌整到好似槍噉形嘅遊戲控制器，俾玩家靠用支光槍指熒幕嚟控制隻遊戲，常見於街機射擊遊戲。
光榮者艾塞斯坦

光榮者艾塞斯坦（c. 895年—939年10月）係英格蘭王國開國君主。
光油

光油，又叫凡立水，係髹或者噴響木或者某啲藝術作品表面，用嚟保護佢同令佢更好睇嘅物料，可以防水、防蟲蛀。由於髹咗之後表面會立立令（反光），所以就叫「光油」，而「凡立水」就係英文varnish嘅音譯。
藝術用嘅光油有啲並唔反光，叫啞光油。視乎畫作用咗乜嘢物料，髹或者噴咗光油之後可能會搞到顏色變咗，所以畫家可能要畫嗰陣用錯嘅顏色畫，等噴咗光油之後啲色變返啱，又或者決定唔用光油。用光油嘅藝術品並唔一定係畫，某啲類形嘅雕塑亦可能會用光油。
亞里奧斯托

亞里奧斯托奧蘭達：巴西政治人。
盧多維哥亞里奧斯托：意大利詩人。
亞里奧斯托韋利：美國政治人。
亞里安

亞里安（1967年4月27號—2020年2月24號），Arion，原名歐陽永康，香港自由音樂人。佢做過《音樂一周》同埋《豁達音樂誌向》嘅副編輯，離世之前亦有為《君子雜誌》、《東Touch》、《AV Magazine》、《Cosmo Girl》嘅音樂版寫稿。除咗擅長寫音樂評論外，亦從事音樂創作多年，亦係一名業餘影評人，做過商業二台《不設劃位》節目主持。
亞速爾

亞速爾（Azores）係葡萄牙喺北大西洋嘅自治區，距離葡萄牙本土1,360公里。
亞道弗卡米尼亞

亞道弗卡米尼亞(Adolfo Caminha，1867年5月29號—1897年1月1號）係巴西嘅自然主義作家。
亞道夫亞當

亞道夫亞當（Adolphe Adam；1803年7月24號—1856年5月3號）係法國嘅一個作曲家，為多齣歌劇同芭蕾舞劇作過曲，出名作品有佢為《芝莎》（Giselle）呢齣芭蕾舞劇作嘅曲。
僱傭兵

僱傭兵泛指為個人利益，而唔係為意識形態、政治信仰或者道德原則而參加武裝衝突嘅人。只要僱傭人出價夠高，僱傭兵可以為任何僱主賣命。

定義
根據1977年6月8號議定嘅《1949年8月12號日內瓦四公約關於保護國際性武裝衝突受難者嘅附加議定書》第47條(b)項嘅規定，任何個人或團體要符合澌以下六項定義，先至算係僱傭兵：
喺當地或者外地被人特別招募來參加武裝衝突；
事實上直接參與作戰行動；
參加作戰行動嘅主要目的係獲得私利，而且事實上衝突一方保證畀佢嘅私利，遠超過嗰一方保證畀或者實際畀武裝部隊裡面等級同職責類似嘅戰鬥員嘅物質報償；
既唔係任何衝突方嘅國民，又唔係任何衝突方控制區嘅居民；
唔係任何衝突方嘅武裝部隊嘅人員；
唔係任何非衝突方派來，以武裝部隊人員身份執行公務嘅人員。
《1949年8月12日日內瓦四公約關於保護國際性武裝衝突受難者嘅附加議定書》第47條(a)項同時規定：「僱傭兵無做戰鬥員或者戰俘嘅權利。」

奧地利
奧地利法律規定：奧地利公民以僱傭兵身份為另一個國家效命，就會自動喪失奧地利國籍。

德國
德國刑法禁止任何外國勢力招募德國公民為另一個國家執行作戰或者類作戰任務。另外，有雙重國籍嘅德國公民，如果為另一個國籍嘅武裝部隊效命，就有可能喪失德國國籍。

法國
法國喺2003年修改刑法（L436-1、L436-2、L436-3、L436-4、L436-5），禁止任何法國公民、永久居民或其他合法居民做僱傭兵，但係喺他國部隊執行無償任務就唔犯法。

瑞士
瑞士法律禁止瑞士公民加入任何外國軍事組織，唯一嘅例外係梵蒂岡嘅瑞士衛隊。

英國
英國嘅《1819年外國徵兵法》同《1870年外國徵兵法》禁止任何英國國民喺英國嘅任何非在戰國家嘅敵對國家嘅武裝部隊裡面服役。
價值規律

價值規律（英文：Law of value；德文：Wertgesetz）係由馬克思提出嘅一個政治經濟學概念，主要係講商品值幾錢係要睇需要社會幾多必要嘅勞動時間。
價值觀

價值觀（value）係指一個人對唔同事物「有幾重要」以及「道德上係咪正確」嘅主觀判斷。
僱傭

僱傭係人力資源上嘅關係，一方去搵另一方幫手做嘢，符合要求就會畀酬勞，會通過簽僱傭合約去確立關係。請人嗰方叫僱主，畀人請嗰方叫僱員。皆因僱員做嘢可以叫做打工，所以佢哋又叫做打工仔。僱員可以用職業去做分類。
價值投資

價值投資（value investing）係一種投資策略，指用基本分析（fundamental analysis；分析財務報表、市場同利率等因素嚟評估間公司嘅前景）對見到嘅上市公司作出分析，並且郁手買認為係價錢低得滯嘅嘅股票。
對於採用價值投資嘅投資者嚟講，靠投資賺錢嘅重點在於「市場上嘅第啲投資者唔能夠準確噉評估啲公司嘅潛力」－佢哋認為自己要做嘅嘢係搵出第啲人唔識珍惜嘅公司嘅股票，買入呢啲股票，等到呢啲股票（如自己預期）升嗰陣，自己就有賺。好出名嘅「股神」巴菲特（Warren Buffett）就好鍾意用價值投資呢種策略。
價值理論

價值理論（value theory）係社科上嘅理論，旨在分析人類個體重視啲乜同埋點解重視呢啲嘢。
僱傭合同

僱傭合同（英文：employment contract），又叫僱傭合約，係指一份喺勞工法之下講明僱主同打工仔兩者分別有咩權利同責任嘅合同。
僱傭妻子

《僱傭妻子》（日文：逃げるは恥だが役に立つ，直譯：逃避雖可恥但有用），日本漫畫作品，作者係海野綱彌（日文：海野つなみ），2016年改編做電視劇喺日本TBS電視台首播，由新垣結衣同星野源主演。故仔係講女主角喺男主角屋企做住家工人，之後發展出同居關係。
僱傭法

僱傭法，法例一類，用來管理僱傭關係，保障僱用同受僱雙方權利，以合符社會標準。由於過去保障勞工，亦叫勞工法、勞動法等。現今用來調停各方關係，如雇員、雇主、同業工會以及政府。政府會設機構部門，執行法例。
僱傭法涉及範圍非常之多，工資、工時、職責、假期、疾病、補償、版權、專利、工作環境、合同條款、安全、保險、歧視、解僱、辭職、跨境工作等等。現代亦限制童工，唔同年齡有唔同限制，大多情況下，幼年唔做得嘢。另外嚴禁強制勞動。其他亦包括罷工、按章工作之類。有啲諸如最低工資，薪酬唔能過低，以保障工作可以過活。
過去由於資本主義興起，當中有啲僱用唔人道，亦唔公道。社會陸續有人要求改善，確立種種法例保障，以平衡返勞工利益。
克勉五世

克勉五世（Clement V，又譯克雷芒五世，1264年—1314年4月20號）係羅馬天主教第195任教宗，1305年到1314年在位。
克勉十二世

克勉十二世（Clement XII，1652年4月7號—1740年2月6號）係羅馬天主教第246任教宗，1730年到1740年在位。
克勒克卡萊省

克勒克卡萊省（土耳其文：Kırıkkale ili）係土耳其嘅其中一個省，首府克勒克卡萊。
分子間作用力

分子間作用力（英文：Intermolecular force），也稱為分子間引力，指分子同分子之間或高分子化合物分子內官能基之間嘅作用力，簡稱分子間力。主要包括：
范德華力（Van der Waals force）：起初為咗修正范德華方程式而提出。普遍存在喺固、液、氣態任何微粒之間，同距離六次方成反比。依來源又可以分為：
分散力（倫敦色散力）：瞬時偶極之間嘅電性引力；
取向力（偶極－偶極吸引力）：固有偶極之間嘅電性引力；
誘導力：誘導偶極同固有偶極之間嘅電性引力，例如離子誘導偶極力同偶極誘導偶極力（又叫Keesom力）。
次級鍵（Secondary bond）：鍵長長過共價鍵、離子鍵、金屬鍵，但係短過范德華相互作用嘅微觀粒子相互作用。 
氫鍵（Hydrogen bonding）：氫同氮、氧、氟所鍵結產生嘅作用力。
非金屬原子間次級鍵：存在喺碘單質晶體入面。
金屬原子同非金屬原子間次級鍵：存在喺金屬配合物入面。
親金作用
親銀作用
科學家亦都不斷研究新嘅分子間作用力，包括雙氫鍵同金鍵等。
分宜

分宜係中國江西新喻一個縣，總面積1389平方公里，人口31萬。
分子物理學

分子物理學（英文：molecular physics）係專門研究分子嘅物理性質同埋將原子結合爲分子嘅化學鍵嘅性質嘅物理學領域，同化學關係密切，同時亦都同原子物理學息息相關。
分子雲

分子雲（fan6 zi2 wan4，英文：Molecular cloud）係一種星際雲，主要係由氣體同固態微塵所組成。
分宜中學

分宜中學係江西新喻分宜縣一間中學，地址係分宜鎮安仁路100號。
1940年，分宜縣立初級中學校成立。
分子人類學

分子人類學（英文：molecular anthropology）係人類學撈分子生物學嘅交叉學科，係從分子（遺傳物質等）層面研究人類學啲人類起源、人羣演變啲問題嘅。
分子工程

分子工程（molecular engineering）係工程學一門，研究物料同系統嘅分子特性以及相關工程設計。
分子生物學

分子生物學（molecular biology）係生物學嘅一個子領域，研究分子層面嘅生命現象。
占基利

占基利（英文：Jim Carrey，1962年1月17號—）係加拿大同美國電影演員，至叻演喜劇，1998年憑電影《真人Show》攞金球獎最佳戲劇類電影男主角。
占士·查域

占士·查域（James Chadwick，1891年10月20號—1974年7月24號），係英國物理學家，發現中子，1935年攞諾貝爾物理學獎。
占卜

占卜（粵拼：zim1 buk1）係指利用所謂超自然或以術數運算方法嚟推測未來或者探究一啲嘢嘅活動。
占士

占士賀拿：美國作曲家。
占士門羅：美國第五任總統。
占士麥迪遜：美國第四任總統兼美國憲法之父。
克爾曼沙赫省

克爾曼沙赫省（波斯文：استان کرمانشاه‎）係伊朗一省，首府克爾曼沙赫。
克爾柏洛斯

克爾柏洛斯（古希臘文：Κέρβερος，Kerberos），又叫地獄三頭犬，係希臘神話入面看守冥界入口嘅惡犬。
克爾曼省

克爾曼省（波斯文：استان کرمان‎）係伊朗一省，首府克爾曼。
克爾克拉雷利省

克爾克拉雷利省（土耳其文：Kırklareli ili）係土耳其嘅其中一個省，首府克爾克拉雷利。
克爾謝希爾省

克爾謝希爾省（土耳其文：Kırşehir ili）係土耳其嘅其中一個省，首府克爾謝希爾。
克盧日納波卡大學籃球隊

克盧日納波卡大學籃球隊（英文：U-BT Cluj-Napoca）係羅馬尼亞克路治嘅職業籃球球會，依家打緊羅馬尼亞甲級籃球聯賽。
何琪

何琪（1980年10月3號—），係中國音樂製作人。

經歷
2015年，佢做過北京國際田聯世界田徑錦標賽開幕式嘅音樂總監。
何璐怡

何璐怡（Louise Ho，1985年10月17號—）係香港女配音員，2004年入讀第3期無綫電視粵語配音藝員訓練班而入行，幫無綫電視外購動畫、劇集同各類節目配音。2023年11月任職自由身配音員。
切爾諾梅爾金

切爾諾梅爾金（Ви́ктор Степа́нович Черномы́рдин，1938年4月9號—2010年11月3號）係俄羅斯政治人，做過俄羅斯總理。

政治生平
1992年5月做俄羅斯副總理
1992年12月做俄羅斯總理、安全會議常務委員。1996年8月10號再當選總理
1998年3月23號被免去總理職務，5月26號被免去安全會議常務委員職務
1998年8月23號畀葉利欽總統任命做代總理，9月11號被免職
2001年5月10號畀普京總統任命做俄羅斯駐烏克蘭大使，同時兼任俄烏經貿關係發展委員會總統特別代表。期間俄烏關係得到突破。俄烏總統4年內會晤近40次，兩國唔單止解決咗邊界問題，經濟合作水平都屢創新高
切紙刀

切紙刀係種寫字樓同學校常見嘅文儀用品，用嚟將一疊紙切割成指定尺寸。
切爾諾貝爾核災

切爾諾貝爾核電廠核災，喺台灣叫車諾比核電廠核災，喺大陸叫切爾諾貝利核事故，係1986年4月26號附近喺蘇聯嘅切爾諾貝爾核電廠（家下烏克蘭境內）引發嘅核災。呢次事故被認為係史上最嚴重嘅核災，亦都係國際核事件分級表入面第一個評為第七級（最嚴重）嘅核災。
1986年4月26號凌晨1點23分（UTC+3）切爾諾貝爾核電廠四號反應堆爆炸，輻射大洩，31人即刻死咗，60萬人受核輻射，4千人因為呢個原因而患癌死咗。兩日之後莫斯科電台話出事，無講傷亡損毀，四日後海外傳媒大肆報道。
呢次災難造成一共兩千億美金嘅損失（通脹亦列入呢個計算），令到切爾諾貝爾核災成為近代史上最「貴」嘅其中一件災難事件。核電廠附近嘅切爾諾貝爾同普里皮亞芝城變成鬼域。
維基同享有多媒體嘅嘢：Chernobyl disaster
切維塔諾凡馬其

切維塔諾凡馬其（Civitanova Marche）係意大利馬其馬切拉塔省嘅一個城鎮，人口4.2萬。
切線

切線（粵拼：cit3 sin3，英文：tangent line），係幾何名詞，喺曲線嚟講係指一條咁啱掂到曲線上面某一點嘅直線。
切繩

《切繩》（英文：Cut the Rope），又嗌《怪物食糖》，係俄羅斯ZeptoLab公司開發嘅一款益智遊戲，響2010年由Chillingo公司發行。

玩法
響遊戲入面，玩家要剪斷條繩，等粒糖可以入去怪物嘅嘴。如果粒糖入去怪物嘅嘴，呢關就搞掂。

評價
去到2012年9月，Metacritic評定《切繩》有93分（滿分100分），評級係「普遍好評」。GameSpot認為呢個遊戲係一個迷人、具挑戰性、有趣嘅益智遊戲，但批評呢個遊戲有時會出現控制問題。
加新社

加新社（英文：Canadian Press，簡稱 CP；法文：Presse canadienne，簡稱 PC），又譯加通社，係加拿大嘅通訊社，1917年加拿大國會立法成立，總部設喺多倫多。
加新社除咗為一般傳媒提供新聞稿之外，仲出版咗三本格式手冊，當中英文嘅《Canadian Press Stylebook》（加新社格式手冊）同《Caps and Spelling》（大寫及串字手冊）除咗好多傳媒會用之外，好多公司機構都會，特別係牛津大學出版社喺2008年執咗加拿大嘅字典部之後，好多英文編輯因為最新嘅加拿大英文字典已經幾乎二十年書齡，會當《Caps and Spelling》係後備字典咁用。另外一本係法文嘅《Guide de rédaction》（編寫指南）。
英文版嘅加新社格式手冊奠定嘅寫作格式叫做加新社格式（CP style）。相對於北美英文編輯界常用嘅芝加哥格式，加新社格式比較口語化；正因為用呢種格式寫出來嘅文比較有親切感，所以好多加拿大嘅公司機構嘅對外通訊都係用佢。
加格達奇機場

加格達奇機場（粵音：gaa1 gaak3 daat6 kei4 gei1 coeng4）係喺中國黑龍江嘅一個機場，喺2012年嗰陣起好。
加時

呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
加時係指一啲體育比賽係法定時間之內打和而重未分出勝負而需要延長嘅比賽時間，唔同體育比賽嘅加時時間都有唔同。
加柏都斯亞

加柏都斯亞（粵拼：gaa1 paak3 dou1 si1 aa3，Cappadocia）或者卡帕多奇亞，係土耳其安那托利亞一個地區，亦係古時羅馬帝國行省，而家佢嘅國家公園同地下城係世界文化遺產同世界自然遺產。
加柳爾

加柳爾（西班牙文：Gallur）係西班牙亞拉岡薩拉戈薩省一座城，住3千人。
加歷查

加歷查（James Lee Duncan Carragher，1978年1月28號—）係英格蘭足球員，效力利物浦足球會，做副隊長。佢係少數由出道到而家都係效力利物浦嘅球員，未曾傳出任何轉會嘅消息。
佢防守出色，重能夠出任好多位置（包括後場所有位置）兼發揮穩定，係利物浦嘅通天老倌。
卡羅內卡 δ 函數

卡羅內卡 δ 函數（英文：Kronecker delta）係一個出名嘅函數，會攞兩個值做輸入，嗌呢兩個值做  同 ；如果 ，噉 ，否則 。
卡維洛

卡維洛係墨西哥阿瓜斯卡連特斯州嘅城市，亦係嗰個州嘅第二大城市，喺嗰個州嘅西面。卡維洛係卡維洛自治區嘅行政中心。
卡羅西格納尼

建議卡羅西格納尼按照原文發音改名做卡羅池尼雅尼。 請睇下相關討論同提議緊嘅相關指引。
卡羅西格納尼
卡羅西格納尼（Carlo Cignani，1628年5月15號—1719年9月8號），係意大利巴洛克時期畫家，屬波倫亞學院派同弗利美術學院派。
卡維恩

卡維恩係太平洋島國巴布亞新畿內亞嘅城鎮，亦係新愛爾蘭省嘅首府，海拔高度10米，始建於1900年，係商業同旅游中心，鎮內有機場設施，2000年人口10,600。
卡羅秀士定理

卡羅秀士定理（英文：Clausius theorem）係熱力學上一條定理。
卡羅·龐蒂

卡羅·龐蒂係一個意大利、意大利王國、法國製片人、編劇、電影導演。
你，好不好？

《你，好不好？》係台灣歌手周興哲於2016年7月22號發行嘅歌曲，華劇《遺憾拼圖》嘅片尾曲。

制作
《你，好不好？》由周興哲及吳易緯作詞，周興哲作曲、陳建騏編曲。
佢只係個細路呀

佢只係個細路呀（原文：他只是個孩子呀）係一個網絡Meme，一張出自中國古裝電視劇《絕世高手之大俠盧小魚》嘅劇照，入面一個著古裝嘅中年女演員喊住咁講「他只是個孩子啊！」。呢張圖之後不時被唔少香港網民用嚟回應細路不當行為嘅萬能key，用嚟諷刺家長縱容孩子。

迷因出處
劇照出自2014年中國古裝電視劇《絕世高手之大俠盧小魚》，首集講述武林高手盧小魚落山返鄉下過年，以諷刺手法講述過年嘅時候遇到嘅細路孩會點樣搞破壞，連絕世高手都被玩到崩潰。有個小朋友將成碗麵倒喺盧小魚頭上，盧感氣憤，於是同佢阿媽盧七姑理論，結果不單無得到道歉或教晦，反而以一句︰「他只是個孩子！」來耍掉他，叫對方遷就個小朋友。盧小魚照辦煮碗將整碗麵倒在盧七姑頭上，盧七姑動氣，然後動手一巴掌摑到小魚臉上，點知盧小魚嘅爸爸向七姑還擊一大巴，然後又一句「他只是個孩子」，如是者，七姑嘅爸爸還手，小雨嘅爸爸嘅爸爸又還手，七姑嘅爸爸嘅爸爸再還手，直至驚動咗已入土為安嘅祖先爺。

評論
娛樂評論專欄作家余建形容，呢個迷因被廣傳，係因為大家都受夠啲細路仔，同埋家長嘅無理縱容，就算劇集本來出自中國，但香港情況都唔係好好多。
佢同佢隻貓

《佢同佢隻貓》（粵拼：keoi5 tung4 keoi5 zek3 maau1，日文：彼女と彼女の猫）係由新海誠獨立創作、2000年上畫嘅動畫作品。
佤話

佤話係北海鐵山港區講嘅一種語言，屬於欽廉片，係廉州話嘅分支方言。其實真正嘅名字應該係叫做我話，因為「佤」同「我」字嘅發音完全唔同。但係我話嘅「我」字捱白話使用者聽成咗白話嘅「佤」音，所以得出「佤話」個名。

元音
單韻母陣時接近央元音，後尾帶「i」「n」陣時前尐，帶「ng」「k」陣時後尐；
開口度明顯係細過廣州話o；
音韻系統中都帶韻尾，嘸獨立成韻。

韻母表
僅衹列出大部份韻類歸屬。
「我」讀ngaa係出韻字，「佤話」就係噉子得名。
有部份撮口字歸落齊齒；其他大部分屬合口。
佩切涅格人

佩切涅格人（Pechenegs）係西突厥嘅烏古斯人嘅一支，9世紀到10世紀活躍，主要控制克里米亞一帶。
佢哋

佢哋（粵拼：keoi5 dei6，英文：They）係一個第三人稱嘅複數代名詞（主格）。通常喺多過一個人嗰陣會用。
佣金

佣金（粵拼：jung2 gam1；英文：commission fee），又叫手續費、仲介費，係商業活動入邊嘅一種報酬，一般嚟講係指畀銷售員的報酬。
佣金可以係人工嘅一部分，視乎銷售員係咪達到銷售目標。佣金亦可以係指中間人促成商業交易所收取嘅費用，例如房地產或者股票市場嘅買賣，幫手促成買賣嘅人員可能會收佣金。

相關
喺香港等嘅某啲地區，非法收受回扣係一種刑事罪行。
佤族

佤族係中國其中一個少數民族，主要住喺雲南，人口43萬，另外緬甸有約莫60萬。
前1430年代

前1430年代係指前1439年去到前1430年之間嗰十年嘅年代。
前13千年

前13千年係公元開始前第13個千年，喺前第14千年同前第12千年中間，由前13000年1月1號到前12001年12月31號。
前1400年代

前1400年代係指前1409年去到前1400年之間嗰十年嘅年代。
前140年代

前140年代係指前149年去到前140年之間嗰十年嘅年代。
前1420年代

前1420年代係指前1429年去到前1420年之間嗰十年嘅年代。
前1410年代

前1410年代係指前1419年去到前1410年之間嗰十年嘅年代。
前141年

前141年係平年。

大件事
漢景帝劉啟過身，由太子劉徹繼位，即係漢武帝。
印第安納波利斯

印第安納波利斯（Indianapolis）係美國印第安納州首府，大約住咗85萬人。
印第安納溜馬

印第安納溜馬（英文：Indiana Pacers，又繙「印第安納馬步」、「印第安納遛馬」、「印第安納步行者」）係一支以印第安納州印第安納波利斯為基地嘅NBA球隊。
印青

印青（粵拼：jan3 cing1；1954年5月—），係中國作曲家、一級作曲。佢喺中國人民解放軍總政治部歌舞團工作、亦都係中國音樂家協會成員。
印第安戰斧

印第安戰斧（Tomahawk）係美國印第安人用嘅戰斧，可以做近戰或者投擲式武器。
印第安納大學

印第安納大學（英文：Indiana University）係美國印第安納一間公立大學。
印第安納州

印第安納州（State of Indiana）係美國中西部一州，首府印第安納波利斯。
印臺區

印臺區係中國陝西銅川一個市轄區，總面積627平方公里，人口23萬。
印象劉三姐

印象劉三姐2017年8月搞出債務糾紛醜聞，雖然同年國慶出現咗些少門飛收入嘅優勢，但一樣未解決到債務問題。最後直到2018年1月11月進入無限期停演整頓。
北塔區

北塔區係中國湖南邵陽一個市轄區，總面積95平方公里，人口8.2萬。
北坪面

北坪面係南韓江原特別自治道旌善郡嘅地方，2018年冬季奧林匹克運動會嘅高山滑雪比賽就響度搞。
北塘區

北塘區係以前中國江蘇無錫一個市轄區，總面積32平方公里，人口35萬。2015年撤銷。
北塞浦路斯

北塞浦路斯，全名北塞浦路斯土耳其共和國（土耳其話：Kuzey Kıbrıs Türk Cumhuriyeti，縮寫為KKTC，希臘話：Τουρκική Δημοκρατία της Βόρειας Κύπρου，縮寫為ΤΔΒΚ），係一個位於塞浦路斯島北部，重未受到國際承認嘅政治實體。呢個主要係由塞浦路斯島上嘅土耳其人後裔建立嘅政權控制咗島上北邊約1/3面積嘅土地，並喺1974年時宣佈獨立建國，稱為「北賽浦路斯土耳其共和國」，但而家全世界得土耳其承認北塞浦路斯政權。北塞浦路斯同埋島南嘅希臘裔政權都佔有尼古西亞（土耳其話：Lefkoşa，希臘話：Λευκωσία）部份範圍，因此雙方都用呢個城市做首都。

希臘
護照上便印咗1983年後到過北塞浦路斯記錄嘅人，一律唔可以入希臘共和國國境。
北大刀岃

北大刀岃（Turret Rock或Pak Tai To Yan），又寫北大刀屻，舊誤聽爲北大頭羊（Tai Tan Yang (North)或Tai Tau Yan (North)），係香港一山，高四百七十九米。佢喺新界中部偏北，林村以北，大窩以西，和合石以南。行政上係大埔區、元朗區同北區嘅地界。部份地劃入林村郊野公園之內。同東南面大刀岃，一脈相承。之所叫大刀岃，皆因山脊兩側，都係懸崖或斜坡，形似大刀向天。

名
岃係山好高咁解，大刀就係佢嘅形狀，高而窄，似大刀向天。一向手寫岃字，但要遷就中文電腦輸入，亦寫屻字。

地理
北大刀岃同大刀岃，係同一山體，北大刀岃佔山體東北部。山體走向，西南到東北，由林村到粉嶺。佢東側係大窩谷地，西側係打石湖嘅谷地。佢東西都有山平而走，東面對住九龍坑山，西面對住鷄公嶺。
北大刀岃北邊尾，畀和合石谷叉兩邊，北支過箕勒仔尾落蝴蝶山，東支係和合石墳場。蝴蝶山好近粉嶺火車站。而東側山下，有南華莆、泰享、坑下甫等村。西側南有牛牯角，而山腳有打石湖、營盤、大壟等村。

交通
北大刀岃無車路上頂。最近可以由和合石墳場或牛牯嶺嘅車路上山，再行上頂。
北大嶼山公路

北大嶼山公路（英文：North Lantau Highway）係香港一條高速公路，係8號幹線一部份，一邊係青嶼幹線，另一邊係機場路。
北大嶼山醫院

北大嶼山醫院（North Lantau Hospital）係香港新界大嶼山一間公立醫院，喺2013年創辦，而家由醫院管理局管理，係九龍西聯網其中一間醫院，地址係大嶼山東涌松仁路8號。

簡介
北大嶼山醫院喺2013年9月開始投入服務。現時，醫院提供急症室服務、住院服務、日間護理服務，包括專科門診服務、社區健康中心、專職醫療服務同社康護理服務。此外，醫院亦設藥房、並提供放射診斷同病理化驗服務。
光復屯門

光復屯門於2015年2月8號喺香港新界屯門發生嘅社會運動，由熱血公民、本土民主前線、學生前線同屯門人屯門事等激進民主派及本土派政治組織以及社交網絡群組喺網上發起，原因係為咗抗議香港境內水貨客問題及爭取取消港澳個人遊同一簽多行，目標同喺2012年9月起發動嘅光復上水站原因差唔多：來自中華人民共和國嘅水貨客充斥著屯門，從事走私活動，成日霸佔附近通道及巴士站，同時令物價上升，嚴重影響居民生活。大約四百人響應社交網絡號召，集中到屯門水貨客嘅集散範圍示威，事件其後喺屯門時代廣場演變成示威者同差人嘅衝突，差人機動部隊突然放胡椒噴劑同埋用警棍打示威者及企圖鎮壓示威。衝突造成至少兩人受傷，十三人被帶返差館。
光影行者

《光影行者》（The Film Fighters），係香港電視娛樂製作嘅文化節目，2018年8月5號到11月4號逢禮拜日08:30-09:00喺ViuTV播，2018年11月11號到2019年1月27號改到逢禮拜日15:00-15:30播。節目會介紹香港嘅電影工作者。
光復元朗

光復元朗係2015年3月1號喺香港搞嘅一場抗議活動，係繼光復上水、光復屯門、捍衛沙田之後嘅第四波反自由行及水貨客運動。
參與活動嘅元朗居民有見自當局批准中國居民赴港「自由行」後，該區環境慢慢被入侵嘅水貨客破壞，因此去到水貨客重災區表達不滿，並以行動呼籲政府採取行動打擊水貨客。
四百名示威者到元朗參加「光復行動」反水客示威，同大約二百名自稱元朗鄉民嘅人爆發衝突，示威者兩度衝出元朗大馬路令交通癱瘓，幾十商舖包括麥當勞要落閘，衝突中多人受傷，差人多次施放胡椒噴霧。呢場歷來最激烈嘅反水客示威衝突持續超過六個鐘，到夜晚十點示威者先開始散，差人捉咗三十三人入差館，五個差人受傷。
光復上水站

光復上水站係2012年9月起喺香港上水（主要集中喺港鐵上水站）所發生嘅社會運動。網民響應社交網絡號召，去上水站外示威，抗議來自中國大陸同埋本地嘅水客從事走私活動，長期霸佔附近通道，又搞到該區物價上漲，影響居民生活。行動引起香港傳媒廣泛報道。
光復元朗反對黑勢力示威

光復元朗反對黑勢力示威，係2019年7月27號由香港民間人士發起嘅一次示威，主要係回應7月21號元朗發生嘅襲擊事件，反對黑社會勢力，但亦夾雜反逃犯條例修訂運動嘅訴求。
呢次示威本嚟係光復元朗反對黑勢力遊行，由元朗水邊村遊樂場行到西鐵元朗站，但警方發咗「反對通知書」。之後再有元朗居民申請發起元朗區內遊行，由西鐵元朗站行到朗屏站，一樣被警方反對。所以好多諗住參加遊行嘅民眾改用買老婆餅、參加宗教活動、「悼念」李鵬等理由入元朗「行街」，當中好多人都跟咗原先遊行路線行一次。
一如之前幾次反修例遊行，遊行完後激進示威者同警方出現對峙同爆發衝突。入夜後更有防暴警察衝入元朗站用警棍打示威者。
事後，遊行搞手鍾健平俾警方用「煽惑非法集結」罪名拉咗。
刀劍笑

《刀劍笑》（英文：The Three Swordsmen）係1994年上映嘅武俠港產片，由黃泰來執導，劉德華、林青霞同徐錦江主演。
呢套戲喺1994年8月25號至9月2號上映嗰陣，總共收咗三百五十四萬幾港紙票房。

劇情大綱
喺名劍同笑三少爭天下第一美名而舉行比武之前，笑三少遭到原「名花流」教派嘅公主顧綵衣嘅陷害。原來一直暗戀名劍嘅綵衣為保名劍奪得天下第一之名，先至陷害笑三少。陰謀被揭露後，佢以知道笑三少戀人蝶舞嘅下落相要脅笑三少同名劍決鬥，之後綵衣無奈自殺。負傷嘅笑三少為咗拯救愛人只好前赴一場冇勝算嘅決鬥。
刀根亮輔

刀根亮輔（1991年10月29號—）係日本足球員，司職後衞，效力北九州向日葵。
刀見笑

《刀見笑》（英文：The Butcher, the Chef and the Swordsman）係一部2011年嘅中國電影，由烏爾善執導，安藤政信、張雨綺、游本昌主演。
刁協

刁協（粵拼：diu1 hip3；—322年），字玄亮（jyun4 loeng6），渤海饒安（而家河北鹽山西南）人。兩晉時期官員，同劉隗一齊受晉元帝重用以抗衡琅琊王氏勢力，最終導致王敦之亂，喺王敦之亂期間被殺。
刀嘴海雀

刀嘴海雀（Alca torda）係海雀科刀嘴海雀屬唯一嘅一種雀，主要分佈喺北極地區嘅海岸。佢哋身形係企鵝，但佢哋曉飛。
刀無敵

刀無敵，攝於香港漫畫星光大道。
刀無敵係香港漫畫家馮志明喺1995年筆下嘅一個漫畫人物。
刀無敵係香港武俠漫畫《霸刀》嘅主角，江湖中排行第一，霸刀係佢用嘅武器，所以佢外號叫「霸刀無敵」。
刀鋒

刀鋒，又叫刀刃，係刀片薄而利嘅部份，亦係刀主要作用嘅部份。
刀鋒必須要經常保養，譬如用磨刀石磨利，先至可以襟用。
國領一平

國領一平（1993年7月31號—）係日本足球員，司職中場，效力長野帕塞羅。
國際音標

國際音標（粵拼：gwok3 zai3 jam1 biu1；英文：International Phonetic Alphabet），又叫萬國音標，通常用英文縮寫 IPA（可以借入粵語做粵拼：aai1 pi1 ei1），係語言學一套方便標示全世界每種語音嘅標音符號。佢嘅特色係一隻符號（或者叫做字母）祇代表一隻語音或音素，同時用附加符號來表示唔同環境嘅音變。噉語言學家就可以用爾套系統來比較唔同語言嘅發音。佢係全球語言學家嘅共同標準。

基本諗頭
睇埋：語音學
喺現實世界，人往往會攞文字寫低自己講嘅嘢，但人平時生活用嘅文字同自然語言一樣，或多或少噉有啲混沌，例如
聲呢隻漢字喺廿一世紀初嘅廣東話可以有兩隻音－聲／聲；
而英文都係一樣，例如cake（蛋糕）同century（世紀）雖然頭嗰隻字母都係c，但佢哋頭嗰個音查實幾唔同；
因為噉，語音學工作者就製定咗 IPA 爾套標準。IPA 最大特徵係極之精確，IPA 有一拃文字符號可以用嚟寫低講嘢嘅聲（標音），而且隻隻符號都淨係會對應一隻音，同時每隻音亦淨係對應一隻符號，仲會用「[]」嚟括住記嘅音（用意在於向睇嘅人強調返串符號係寫緊 IPA）。當研究語音學嘅人睇到一串IPA符號嗰陣，唔會有「吖，呢個符號有兩個可能嘅音喎，到底寫嘢嗰個人想表達嘅係呢個音定嗰個音？」嘅問題。
例字詞：
—英文同葡文傳統上慣咗用羅馬字寫，而標準官話傳統上慣咗用漢字寫，但無論用嘅文字系統係乜，IPA 都會用同一套符號寫嗰隻語言出嚟，方便語音學研究免受文字系統嘅特性干擾。
廣東話例子：
原句（掕住粵拼嘅漢字）：叉燒包好食；
唔標調嘅 IPA：[tsʰaː siːu̯ paːu̯ hou̯ sɪk]
上例用中括弧，表示用咗嚴式標音，即係標語音而唔係音素，所以係標[tsʰ]而唔係一般字典見到嘅ts。
國際電話區號一覽

以下係全球國際電話服務嘅區號一覽。所有區號都係根據國際電信聯盟（ITU）嘅E.123同E.164標準所分配。所有冧巴都係字首號碼，即係話呢啲冧巴係用嚟「撥去」目的國家。
國頭郡

國頭郡（日文：国頭郡／くにがみぐん Kunigami gun */?）係日本沖繩縣嘅一個郡。
圍

圍（Walled village或者Wai）係有牆保護嘅村。但好多時村同圍會係同義，只係解做村。
國際電信大廈

國際電信大廈（英文：Hermes House），舊時叫國際電訊大廈，係香港一座寫字樓，喺九龍尖沙嘴中間道10號。大廈由大東電報局起，1981年起好，而家由大東電報局同澳洲電訊各佔50%形式合組國際通訊公司REACH管理。
國際電信大廈英文名「Hermes」，嚟自希臘奧林匹斯十二主神之一赫密士，代表通訊同郵政嘅神。
國際電信大廈地下同1樓係尖沙咀郵政局，3樓係csl禮品換領中心同香港電訊客戶服務中心，6樓係REACH總部。
國際阿拉伯豹日

國際阿拉伯豹日係聯合國為咗提高對阿拉伯豹呢種極度瀕危嘅大型貓科動物嘅認識，而決議將每年2月10日定為阿拉伯豹國際日。
生活喺阿拉伯半島嘅阿拉伯豹係最細嘅豹子亞種，黃褐色嘅短皮毛上有明顯淺黃色玫瑰花結。作為阿拉伯半島特有物種，由於棲息地減少、獵物枯竭同非法販運，近幾十年來阿拉伯豹嘅種群數量急劇減少。喺國際自然保護聯盟《受威脅物種紅色名錄》度，阿拉伯豹被列為極度瀕危物種，該物種嘅快速萎縮是佢哋原生區域生物多樣性保護工作嘅一個重大挫折。
卡拉卡拉

卡拉卡拉（拉丁文：Caracalla，188年4月4號—217年4月8號）係羅馬帝國第22任皇帝，198年到217年在位。
卡拉卡拉浴場

卡拉卡拉浴場係古羅馬一個公共浴場，喺公元212年到216年羅馬皇帝卡拉卡拉統治期間起嘅，位置嘅而家嘅羅馬入面。
卡拉卡斯

卡拉卡斯（西班牙文：Caracas）係委內瑞拉首都。
卡拉奧華

卡拉奧華（羅馬尼亞文：Craiova）係羅馬尼亞第六大城，人口有27萬。
卡拉克隆島

卡拉克隆島係印尼塔勞群島最大島，面積846平方公里。
卡拉加

卡拉加（英文：Caraga）係菲律賓其中一個大區，喺棉蘭老島，下轄5個省，首府武端。
卡拉哈里中部野生動物保護區

卡拉哈里中部野生動物保護區係波茨華拿一個保護區，1961年成立，面積有52,800平方公里，係世界第二大野生動物保護區。
剷泥車

剷泥車（或者寫做鏟泥車），香港俗名雞頭，係建築工程用到嘅一種車，車底係履帶同轉盤，前面有大大條機械臂，駁住個大鏟，可以剷起好多泥頭。
創造論

創造論（creationism）指主張宇宙係由上帝創造嘅理論。最廣義上嘅創造論，可以係指任何主張宇宙或者宇宙某啲部份係由上帝創造嘅諗法，可以同進化論等廿一世紀科學相容，例如有啲神學觀點就認為上帝創造大爆炸（The Big Bang），而且佢喺嗰陣時經已係預咗進化會產生出人類嘅。
狹義嘅創造論嘅基礎係相信創世記係無誤嘅歷史，所以宇宙只可能存在咗六千年左右:10–11；喺呢個前提下，｢點解宇宙淨係得幾千年歷史，但係睇落好似有成百億年歷史｣ 就變成一個科學研究議題。狹義嘅創造論否定宇宙無中心嘅假定（Copernican principle），認為宇宙係一個有限大嘅三維空間而唔係四維空間嘅表面:74–82；喺呢個假設下，宇宙會有中心同有邊緣，按照愛因斯坦嘅廣義相對論，萬有引力會令宇宙中心同宇宙邊緣所經歷嘅時間相差好遠。:21–29
狹義嘅創造論亦都否定宏進化，指出資訊理論下資訊量唔可能增長，同埋現實觀察嘅突變大多數都係變壞；狹義嘅創造論主張物種係由少量嘅被造物種（baramin），透過唔同嘅退化，演變成為多樣嘅特定物種。
剷草機

剷草機，又叫剪草機、割草機，係草地用嘅機械，用嚟將太長嘅草剪返短同整齊。最初頭嘅剷草機係用手推郁去剷草，後尾發展到用電摩打或者氣油引擎郁。
喺一啲地方，例如北美，剷草機可以係屋企會用嘅嘢，用來剷前園同後園嘅草，唔用會擺喺車房。大地方用嘅剷草機可能會要成個人坐上去揸。
創造者章

創造者章係伊斯蘭教典籍《可蘭經》入面嘅第35章（蘇拉）。
劂格倫海台

劂格倫海台（Kerguelen Plateau，Kerguelen–Heard Plateau）係個海底高原同埋海底火山火成岩區。 位處南極洲板塊，喺印度洋以南， 喺澳大利亞西南面約三千公里，有三個日本咁大。個高原海台由西北-東南方向延伸超過兩千公里，成個都浸喺水底。
高原由嘅劂格倫火山熱點產生，大約喺一億三千萬年前岡瓦納古陸解體之後開始。有丁豉嘅少嘅高原凸出海面，形成劂格倫群島、克島同麥當奴群島。克島同麥當奴群島間唔中有火山爆發。
創造101

創造101（英文：Produce 101）係一個中國2018年嘅選秀電視節目，由騰訊視頻製作，原版係韓國節目PRODUCE 101。
101名選手入面，最終會選出11名勝出者，佢哋之後會同企鵝影視同埋哇唧唧哇簽下兩年合約，期間唔可以參與本來所屬公司安排嘅活動。

關於改編安排
雖然節目本來來自韓國，但制度上加入咗唔少變化，例如踢館賽制、導師可以決定「c位」、導師分組戰、旁聽生制度同埋俾旁聽生可以有再PK權利等橋段。

俾陳芳語投訴侵犯人權同逼佢認做中國人
臺灣歌手陳芳語話過，佢喺2018年參加呢個節目嘅時候，面對唔少唔愉快事件，包括製作組侵犯佢人權私隱、偷拍佢同其他女性參加者換衫、講咗自己唔食肉但依然畀佢食兔肉、純粹為節目效果唔畀佢同其他參加者睏覺，同埋逼佢認做中國人。佢話等到俾人淘汰之後好開心。
創造亞當

《創造亞當》（The Creation of Adam；意大利文：Creazione di Adamo）係一幅舉世聞名嘅濕壁畫，係由米高安哲羅喺 1512 年畫喺西斯汀禮拜堂嘅天花板嗰度嘅。
創造營亞洲

《創造營亞洲》（英文：Chuang Asia: Thailand；泰文：ช่วง เอเชีย ไทยแลนด์），亦叫 《創造營2024》， 係騰訊WeTV於2024年推出嘅一檔女子團體競技同選秀真人騷節目。個Show係由WeTV海外團隊、中國製作團隊同埋泰國製作團隊聯合製作。 2024年2月3號每星期六晚上21:30（曼谷時間）喺WeTV播出，香港同澳門於2024年2月10號喺J2播出。最終由全民投票選出9位選手組成《創造營》嘅首個海外女團「Gen1es」。
《創造營》係一部中國嘅偶像選秀真人騷節目，原名叫做《創造101》，2019年由第二季開始改名為《創造營》，原自韓國嘅《PRODUCE 101》。呢部係《創造營》系列嘅第五部作品，亦都係《創造營亞洲》系列嘅第一部作品。
呢個節目吸引咗嚟自唔同國家同地區嘅70名女學員，透過全球觀眾嘅投票組成咗一個國際女子團體。

節目主題
第一期（2024年2月3號）：創造營亞洲海選賽。
第二期（2024年2月10號）：創造營亞洲海選賽、主題曲任務。
第三期（2024年2月17號）：第一輪公演。
第四期（2024年2月24號）：創造營亞洲社會實踐。
第五期（2024年3月2號）：首輪淘汰賽。
第六期（2024年3月9號）：第二輪公演：分組評級。
第七期（2024年3月16號）：第二輪淘汰賽。
第八期（2024年3月23號）：第三輪公演：嘉賓合作舞台。
第九期（2024年3月30號）：第三輪淘汰賽。
第十期（2024年4月6號）：成團夜總決賽。
劃一資源記認

劃一資源記認（Uniform Resource Identifier），簡寫URI，喺電腦來講，係一串字符記認，用同來分清同標明互聯網上嘅資源。呢個記認可以代表網上資源，用特定協定交通，尤其係萬維網上便。個記認有特定文法同相關網上協定。
劃一資源記認係夾埋劃一資源名（Uniform Resource Name）同埋劃一資源地址（Uniform Resource Locator）兩者嘅特性而來。前者強調係個名，後者強調點搵到。例如有本書羅密歐與茱麗葉（Romeo and Juliet），個國際書號係ISBN 0-486-27557-4，可以用urn:isbn:0-486-27557-4來表示，呢個就係佢劃一資源名。而真正想睇本，本書個檔案就放喺file:///home/username/RomeoAndJuliet.pdf，呢個就佢嘅劃一資源地址。
區軒瑋

區軒瑋（英文：John Au Hin Wai ，1957年8月3號—）原名區永漢，又經常被錯寫成區軒偉，係香港男演員。佢係1983年無綫第12期藝員訓練班學員，並且喺1984年《全港十八區業餘歌唱比賽》憑住唱杜麗莎首歌《假如》而成為深水埗區冠軍。佢由2000年代頭開始演出過好多電影同唔同電視台劇集嘅閒角。佢喺2014至2018年之間做無綫特約演員，2018年3月喺無綫電視由特約轉做部頭藝人合約。
區錦新

區錦新（葡文：Au Kam San，1957年4月30號—）以前係澳門立法會議員，由2001年做到2017年，原本係新澳門學社成員，到咗2016年退會。
區議會資格審查委員會

區議會資格審查委員會（英文：District Council Eligibility Review Committee）係香港負責審查同埋確認香港區議會入面區議員候選人嘅機構，根據2023年完善地區治理建議方案而設立。
現時區議會資格審查委員會嘅成立，已經完成咗立法階段，相關法例已經刊登咗憲報並宣佈咗正式生效同實施，並喺2023年區議會選舉正式運作。，
區議會資格審查委員會嘅成員包括有，一位主席， 2 位到 4 位嘅官守成員，同埋 1 位到 3 位嘅非官守成員。資格審查委員會入面嘅每名成員，都喺由行政長官藉著憲報公告嚟委任。
根據立法建議嘅規定，區議會資格審查委員會，須要向香港特別行政區維護國家安全委員會 （國安委） 徵詢有關嗰位區議員候選人喺咪唔符合擁護《香港特別行政區基本法》、效忠中華人民共和國香港特別行政區的法定要求同條件，同埋需要根據國安委俾嘅意見嚟作出決定。
區間估計

區間估計（interval estimation）係指用樣本嘅數據嚟計出一個數值間距，作為一個「估計個數值喺邊點同邊點之間」。例如做統計嘅人家陣嘗試靠住樣本嘅變數  數據嚟估計出總體個  嘅平均值喺幾多同幾多之間，如果畫做圖嘅畫，個估計值會係條軸上面嘅一個間距。
區靄玲

區靄玲（英文：Au Hoi Ling，1958年10月6號—），原名王小秋，係香港女演員，曾經係亞洲電視女藝員，依家係無綫電視部頭合約女藝員。

簡歷
區靄玲係亞洲電視第一期訓練班畢業，幫亞視拍過唔少劇集，1990年代到中國大陸發展，2000年後淡出幕前。到2010年佢決定復出，加入香港無綫電視拍劇。

演出
呢個表唔完整，歡迎加料。
兪吉濬

兪吉濬（諺文：유길준，1856年10月24號—1914年9月30號），字聖武（성무），號矩堂（구당）·天民（천민）·矩一（구일）。係韓國朝鮮嘅文臣兼開革政治人。韓國最初嘅西洋記行文西遊見聞（서유견문）嘅作者。喺明成皇后暗殺咗朝鮮人高位層協力者之一人。
八一一深水埗示威

八一一深水埗示威，係2019年8月11號由香港民間人士發起嘅一次反逃犯條例修訂示威。呢次示威本嚟係八一一深水埗遊行，由深水埗楓樹街遊樂場行到長沙灣深水埗運動場，但警方發咗「反對通知書」，主辦單位宣佈取消遊行。但係有深水埗區街坊同區外民眾嗰日照到原定遊行起點，沿長沙灣道行，行到長沙灣警署附近同警方對峙，但未有爆發嚴重衝突。之後有啲示威者去九龍其他地方搞快閃圍堵行動。其中尖沙嘴警署嘅圍堵行動，有少女被警方布袋彈打中眼；而葵芳站嘅圍堵行動，警方喺車站室內範圍放催淚彈，兩件事都引起廣泛批評。
兩隻山羊要過橋

兩隻山羊要過橋係一首普通話兒歌，歌詞話河東河西各一隻山羊想過河，喺橋上相遇，叫對方讓路，爭議不斷，甚至打交，終於掉落河。故事好似話，做事要和諧，就會好好多。
兩面討好

兩面討好（英文：if-by-whiskey）又叫兩邊討好，係種主觀主義嘅謬論，透過模糊嘅譴詞用句，令持有對立觀點嘅雙方都覺得滿意。
八一一港島東集會

八一一港島東集會，係2019年8月11號由香港民間人士發起嘅一次反逃犯條例修訂集會。呢次集會本嚟係八一一港島東遊行，由銅鑼灣維多利亞公園行到鰂魚涌渣華道遊樂場，但警方發咗「反對通知書」，只係批准集會，最後主辦單位將喺維園搞集會（雖則維園唔屬東區而係屬灣仔區）。呢次集會主辦單位宣稱有幾千人參加。
集會結束後，有啲參加者走出集會範圍向西沿軒尼詩道遊行，行到灣仔分域街嗰頭畀警方驅散，之後一啲示威者退返去銅鑼灣佔領道路，再同警方爆發衝突，期間多位喬裝成示威者嘅警員突然郁手制服同拘捕前線封路嘅示威者，引起爭議。
兩面不是人

《兩面不是人》（Who Am I），係香港電視娛樂製作嘅真人騷節目，2017年4月4號開始逢禮拜二22:30-23:00喺ViuTV播，由Jefferey Andrews（Jeff）、Asha Cuthbert（Asha）、洪裕屏（Pinky）、陳振華（Ricky）主持。節目請咗香港土生土長好少返印度嘅印度人同埋英菲混血兒去印度，帶出「兩邊唔係人」嘅矛盾。
兩餸飯

兩餸飯，顧名思義，即係一份飯添兩份餸，好似碟頭飯咁，然而畀人揀餸兩味，又叫雙餸飯。查實唔一定兩餸，三餸四餸五餸等等都可以。香港一直以來都有，如快餐店、食堂咁。亦唔只香港有。一般預先煮定大量餸。賣時有碟飯，𢳂䭔上飯面飯邊。類似亦有燒味為主雙拼飯。
二〇二二年起，香港因防疫嚴厲，諸多限制，經濟大受打擊，堂食不振，舖頭專門賣兩餸飯，成行成市，化成平價外賣飯盒代名詞。由於款色甚多，價錢平，亦受大眾歡迎。

文
香港政府英文叫Rice with Two Sides，意思一飯兩伴菜。
144

144係143同145之間嘅自然數，係12嘅平方。
1440年代

1440年代係指1440年去到1449年之間嗰十年。
10011號小行星

10011號小行星，係太陽系小行星帶嘅一粒小行星。
10007號小行星

10007號小行星，係太陽系小行星帶嘅一粒小行星。
10010號小行星

10010號小行星，係太陽系小行星帶嘅一粒小行星。
10012號小行星

10012號小行星，係太陽系小行星帶嘅一粒小行星。
10013號小行星

10013號小行星，係太陽系小行星帶嘅一粒小行星。
1001

1001係1000同1002之間嘅自然數。

被7、11、13整除
1001呢個數嘅兩個性質造就咗7、11、13呢三個數嘅整除測試，呢兩個性質係：
1001 = 7 × 11 × 13
103 ≡ −1 (mod 1001)
所以就可以有以下呢個整除測試方法，呢度以 7 為例子，但係所有 1001 嘅因數都用得：
將個數字由右邊（個位）開始，三個三個一組
由右邊起，第單數組嘅加埋，減去第雙數組嘅加埋
將得出嘅結果再做第 2 步，直至個數只有三個位或以下
檢查第 3 步嘅結果能唔能夠被 7 整除
例如依家有個數 22 872 563 219，第 2 步搵嘅就係，，即係話原本個數除以 7 都係餘 2 。

文化
喺《一千零一夜》呢本書入邊，Scheherazade為咗唔好被人處決，連續一千零一晚同國王講一個新故仔，之後 1001 喺英文同埋其他語言入邊就代表一個好大嘅數咁解，啲人會喺啲書名、標題等等用上 1001 呢個數字，例如《1001 Books You Must Read Before You Die》、《1001 Movies You Must See Before You Die》《1001 Albums You Must Hear Before You Die》等等。喺好多情況入邊，1001 只係代表一個好大嘅數字，並唔係字面嘅 1001 咁解，例如一本 2007 年出嘅書叫《40 Days & 1001 Nights》，係講去伊斯蘭世界嘅一段旅程。
喺阿拉伯，1001 舊嘢通常會講做「1000 舊嘢同 1 舊嘢」，例如一千零一夜就係ألف ليلة و ليلة，字面意思係1000 夜 1 夜。
相反，喺粵語入邊，1001件並唔喺好多件咁解，而係得 1 件咁解，例如如果一個人好好彩買到最後一件貨品，佢就會話「真係好彩啦，得返一千零一件都被我買到」。
1001 係英國一隻好常用嘅清潔劑。
NBA樂透抽籤係喺14個波入邊抽4個波出嚟，一共有種可能性，之後再將11-12-13-14呢個組合當做無效，一共提供1000種可能性。
10008號小行星

10008號小行星，係太陽系小行星帶嘅一粒小行星。
10009號小行星

10009號小行星，係太陽系小行星帶嘅一粒小行星。
1000年代

1000年代係指1000年去到1009年之間嗰十年。
天嘉

天嘉係南陳文帝陳蒨嘅年號，相當於公元560年到566年，前後總共7年。
天問

《天問》係屈原寫嘅一首歌，問咗好多天、地、人、史嘅難題。
維基文庫有原文：
:zh:天問
《天問》又係達明一派喺1990年嘅一首歌，劉以達作曲，周耀輝填詞，都問咗好多問題，有指同「六四事件」有關。
天命

天命係指上天主宰嘅命運，喺古代中國特別係指政權嘅合法性，係由個天去決定，一個人做皇帝都只不過係順應天命。
西方世界都有類似概念，叫君權神授。
天啟

天啟（粵拼：tin1 kai2）係明朝皇帝朱由校嘅年號，即係公元1621年到1627年，前後有七年。
左邊幅圖顯示天啟喺明朝嗰時個位。
天喜

天喜係日本後冷泉天皇嘅一個年號，相當於公元1053年到1058年，前後總共6年。
天啟大爆炸

天啟大爆炸，又叫王恭廠大爆炸，係發生喺大明天啟六年五月初六日（1626年5月30號）一件怪事，嗰陣喺北京王恭廠嗰頭發生咗一次巨大爆炸，兩萬幾人唔係死就係傷，而所有死者全部都係赤裸，所有衫褲、銀錢、器皿都飛晒去昌平閱武場或者喺西山上同東北郊區，但爆炸中心就無任何嘢燒過。
至於呢單嘢係乜事，到而家都無人解釋到，以嗰陣時嘅科技計，肯定唔係火藥做成，亦無任何地震之類嘢發生過，今時今日亦有人估係外星人所為。
140年代

140年代係指140年去到149年之間嗰十年。
1411年

1411年係平年。

大件事
倭賊攻陷昌化。
1410年

1410年係平年。

大件事
十二月，倭賊攻陷廉州。